3. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ Αριθ. οικ. 53586/6312 της 14/29 Ιουλ. 1988 (ΦΕΚ Β' 534) Έγκριση προδιαγραφών πολεοδόμησης εκτάσεων που ανήκουν σε Οικοδ. Συνεταιρισμούς και Οικοδ. Οργανισμούς. Έχοντας υπόψη: 1.Το Νόμ. 1032/80 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57Α) και τον Νόμ. 1558/85 «Κυβέρνηση και Κυβερνητικά Όργανα (ΦΕΚ Ι37Α). 2.Το Νόμ.1337/83 «Επέκταση των πολεοδομικών σχεδίων, Οικιστική Ανάπτυξη και σχετικές ρυθμίσεις» (ΦΕΚ 33Α) ειδικότερα το άρθρ. 42, παρ. 1 και 2. 3.Το Π.Δ.93/87 «περί αναμόρφωσης και ενοποίησης της νομοθεσίας για τους Οικοδ. Συν/σμούς, τρόπος οργάνωσης διοίκησης και λειτουργίας αυτών και πολεοδόμηση εκτάσεων Οικοδ. Συνεταιρισμού και Οικοδ. Οργανισμών» (ΦΕΚ 52Α) ειδικότερα το άρθρ.18, παρ. 3. 4.Την υπ' αριθ. 89/8.4.1987 γνωμοδότηση του ΚΣΧΟΠ, αποφασίζουμε: 1.Εγκρίνονται οι προδιαγραφές Μελετών Πολεοδόμησης εκτάσεων που ανήκουν σε Οικ. Συνεταιρισμούς και Οικ. Οργανισμούς, όπως αυτές αναφέρονται στο συνημμένο τεύχος. ΠΡΟΔΡΙΑΓΡΑΦΕΣ  ΠΟΛΕΟΔΟΜΙΚΗΣ ΜΕΛΕΤΗΣ  ΟΙΚΟΔΟΜΙΚΩΝ ΣΥΝΕΤΑΙΡΙΣΜΩΝ ΕΙΣΑΓΩΓΉ Ο κύριος αντικειμενικός σκοπός της νέας νομοθεσίας για τους Οικοδομικούς Συνεταιρισμούς είναι ν' αποκτήσουν τα μέλη τους κατοικία. Στόχος των προδιαγραφών, στην προσπάθειά τους να τηρήσουν σωστά το πνεύμα του νόμου, είναι να δώσουν έμφαση σε τρόπους πολεοδόμησης και οικιστικής ανάπτυξης, τέτοιους που να διευκολύνουν την παραγωγή κατοικίας και δομημένου περιβάλλοντος, σε αποδεκτά επίπεδα ποιότητας και με την συμμετοχή και τον έλεγχο των ίδιων των χρηστών, σε όλα τα στάδια, από τον σχεδιασμό μέχρι την ολοκλήρωση των έργων. Θεωρήθηκε ότι οι απαιτούμενες μελετητικές δραστηριότητες είναι άρρηκτα (και κατ' εξοχήν εδώ) συνδεδεμένες με τις αντίστοιχες διαδικασίες (π.χ. συμμετοχή μελών, εγκρίσεις και γνωμοδοτήσεις δημοσίων/δημοτικών φορέων, Γ.Σ., των μελών του ΟΣ για κατευθύνσεις σχεδιασμού, επιλογές, κληρώσεις κλπ.). Γι' αυτό στις προδιαγραφές των μελετών ενσωματώνονται και οι παραπάνω διαδικασίες, ώστε να προκύπτουν από αυτές οι απαιτήσεις σε κάθε στάδιο και να εξασφαλίζεται η πληρότητα και η εφαρμοσιμότητα της μελέτης. Η διαδικασία έγκρισης για την οικιστική αξιοποίηση εκτάσεων των Οικ.Συν/σμών περιλαμβάνει 3 στάδια. Στο πρώτο στάδιο-έκθεση σκοπιμότητας-εξετάζεται η δυνατότητα εγκατάστασης Οικ. Συν/σμών στα διοικητικά όρια ενός ΟΤΑ με βάση το μέγεθος της οικιστικής ανάπτυξής του και σε ζώνες κατάλληλες για οικιστική χρήση. Στο δεύτερο στάδιο-ΓΠΣ, ΖΟΕ η απόφαση οικιστικής καταλληλότητας - εγκρίνεται η χωροθέτηση του Οικ. Συνεταιρισμού στην συγκεκριμένη έκταση, με βάση γενικά και ειδικά πολεοδομικά χαρακτηριστικά αυτής και της ευρύτερης περιοχής της (φυσικά, λειτουργικά και ιδιοκτησιακά στοιχεία). Στο τελευταίο στάδιο-Πολεοδομική μελέτηεγκρίνεται το σχέδιο με το οποίο θα οικοδομηθεί ο οικισμός του ΟΣ, ο τρόπος ανάπτυξης οι υποχρεώσεις του ΟΣ στο Δήμο ή Κοινότητα, η διάταξη των οικοδομικών μαζών, καθώς και το πρόγραμμα εφαρμογής του σχεδίου και κατασκευής των έργων τεχνικής υποδομής. ΠΕΡΙΕΧΟΜΕΝΟ Οι προδιαγραφές της Π.Μ. περιλαμβάνουν την υποβοήθηση της επιλογής, από τον Ο.Σ. της επιθυμητής κατεύθυνσης σχεδιασμού μέσω εναλλακτικών λύσεων, την εξειδίκευση του πολεοδομικού προγράμματος του οικισμού με βάση τη διαδικασία χρηματοδότησης και ανάπτυξης του οικισμού κατά στάδια, τη διαμόρφωση του πολεοδομικού σχεδίου με στόχο την κατά το δυνατό συγκροτημένη οργάνωση του περιβάλλοντος, τον πολεοδομικό κανονισμό, και το πρόγραμμα εφαρμογής. Η ανάλυση της Π.Μ. αντλεί στοιχεία από τα προηγούμενα στάδια εγκρίσεως: Έκθεση σκοπιμότητας, Γ .Π.Σ. ή Ζ.Ο.Ε. ή Απόφαση Οικιστικής καταλληλότητας. Στα στάδια αυτά και μέσα από διαδικασίες που αφορούν τους Οικ. Συνεταιρισμούς τους Ο.Τ.Α. και τη Διοίκηση έχουν εξεταστεί τα εξής: Ένταξη της συγκεκριμένης οικιστικής ανάπτυξης στην ανάπτυξη της ευρύτερης περιοχής και ειδικότερα οι συσχετίσεις των χρήσεων γης. Η εδαφική καταλληλότητα για οικιστική ανάπτυξη της έκτασης του Οικοδομικού Συνεταιρισμού. Το ιδιοκτησιακό καθεστώς της έκτασης του Οικ. Συν/σμού, όσον αφορά τους τίτλους ιδιοκτησίας και την τυχόν παρεμβολή σ' αυτήν ιδιοκτησιών τρίτων σε σχέση με τη δυνατότητα σωστής πολεοδομικής οργάνωσής της. Η έκταση είναι ελεύθερη δεσμεύσεων ίδιου νομικού καθεστώτος (Δάση, δασικές εκτάσεις, αρχαιολογικά κλπ.). (Μετά τη σελ. 208, 402(α) Σελ.208, 403 Τεύχος ΙΑ-7-3 Σελ. 15 .553. Οικοδομικοί Συνεταιρισμοί 14.Γ.ζ.3 Ο τρόπος ανάπτυξης και τα τελικά προγραμματικά στοιχεία του οικισμού (αριθμός οικιστών, επιθυμητό μέγεθος κατοικίας/ιδιοκτησίας επιδιωκόμενος Σ.Δ. κλπ.) που βασίζονται σε απόφαση Γ.Σ. του Οικοδομικού Συνεταιρισμού. Τα παραπάνω στοιχεία παρέχονται στον μελετητή της Π.Μ. από τον Οικοδομικό Συνεταιρισμό. Το περιεχόμενο της Πολεοδομικής Μελέτης που ακολουθεί,    αναπτύσσεται    με   βάση    τον    τρόπο ανάπτυξης που έχει αποφασισθεί στα προηγούμενα στάδια (διανομή κατοικιών/αυτοτελή οικόπεδα/μικτός τρόπος). Ι.ΠΟΛΕΟΔΟΜΙΚΗ ΜΕΛΕΤΗ ΣΕ ΠΕΡΙΠΤΩΣΗ ΔΙΑΝΟΜΗΣ Α ΥΤΟΤΕΛΩΝ ΟΙΚΟΠΕΔΩΝ 1.Σύνταξη σκαριφημάτων με εναλλακτικές λύσεις γενικές πολεοδομικής οργάνωσης βασισμένων στα προγραμματικά στοιχεία (στοιχείο φακέλλου 10.6) καθώς και σε χρονοδιάγραμμα ανάπτυξης του οικισμού με βάση δηλώσεις των μελών του ως προς τις προθέσεις τους για ανοικοδόμηση. Στα σκαριφήματα αυτά θα επιλύεται και η σύνδεση της έκτασης με το οδικό δίκτυο της περιοχής με αναφορά προς τον χάρτη της ευρύτερης περιοχής (στοιχείο φακέλου 10,3) κλίμακα 1:2.000. 2.Παρουσίαση των παραπάνω στην Διοίκηση του Ο.Σ. και λήψη απόφασης σχετικά με την επιλογή της λύσης γενικής πολεοδομικής οργάνωσης και τις γενικές κατευθύνσεις του σχεδιασμού. 3.Σύνταξη λεπτομερούς πολεοδομικού προγράμματος με βάση τις προειλημμένες αποφάσεις των παρ. 1 και 2 που αφορούν στα προγραμματικά στοιχεία και τις γενικές κατευθύνσεις σχεδιασμού. 4.Καθορισμός πολεοδομικών αρχών οργάνωσης του χώρου. 5.Σύνταξη σχεδίου πολεοδομικής οργάνωσης του οικισμού σε κλίμακα 1:2000 (στοιχείο φακέλλου 3). α)Πολεοδομούμενο τμήμα (χρήσεις και λειτουργίες) οργάνωση γειτονιών, οργάνωση κυκλοφοριακού δικτύου, και σύνδεσή του με την ευρύτερη περιοχή και με τυχόν γειτονικό σχέδιο, οργάνωση δικτύου πεζοδρόμων/πλατειών/πρασίνου, και όροι δόμησης και οργάνωση του οικισμού ως προς τα ύψη των κτιρίων του. β)Μη πολεοδομούμενο τμήμα (χρήσεις γης, όροι και περιορισμοί δόμησης). Σελ. 208, 404 Τεύχος ΙΑ-7-3 Σελ. 16 6.Σύνταξη λεπτομερούς ρυμοτομικού σχεδίου σε κλίμακα 1:500 ή 1:1000 όρια γειτονιών, κεντρική περιοχή με λεπτομερή ένδειξη κοινωφελών χώρων και εξυπηρετήσεων, οδικό δίκτυο, χώροι στάθμευσης, πεζόδρομοι, πλατείες/πράσινο, τομείς συντελεστών δόμησης διαγράμματα ακαλύπτων χώρων κατά οικοδομικό τετράγωνο, καθορισμός ανωτάτων επιπέδων υψών ώστε σε συνδιασμό με τα διαγράμματα των ακαλύπτων χώρων να προκαθορίζεται σε κάθε ΟΤ. ένα ιδεατό στερεό μέσα στο οποίο θα εγγράφονται οι οικοδομικές μάζες. Στο ίδιο σχέδιο οριοθετείται η μη πολεοδομούμενη έκταση και καθορίζεται η χρήση της (στοιχείο φακέλλου 4). Προκειμένου να ελεγχθούν τα στοιχεία του ρυμοτομικού σχεδίου πρέπει να προσκομισθεί αντίγραφο του ρυμοτομικού όπου θα σημειώνεται και η διάταξη των οικοπέδων. Εφ' όσον ο Συνεταιρισμός επιθυμεί να προχωρήσει σε περισσότερες εξειδικεύσεις και έλεγχο του δομήσιμου περιβάλλοντος είναι δυνατόν ο φάκελλος να περιέχει προκαταρκτική μελέτη προγραμματικών τύπων κατοικιών σε κλίμακα 1:200. 7.Σύνταξη πολεοδομικού κανονισμού που θα περιλαμβάνει αρχιτεκτονικούς και μορφολογικούς περιορισμούς καθώς και σύνταξη όρων και περιορισμών δόμησης για το μη πολεοδομούμενο τμήμα (στοιχείο φακέλλου 6). 8.Προμελέτη σε κλ. 1/200 ή και μεγαλύτερη των κοινοφελών κτιρίων και εξυπηρετήσεων εκτός από εκείνα τα κτίρια που είναι αρμοδιότητα δημοσίων φορέων (σχολεία, βρεφονηπιακοί σταθμοί, κ.λπ.) προκειμένου να καθοριστεί με περισσότερη ακρίβεια η μορφολογία τους, η θέση τους στο οικόπεδο και η γενική τους διάταξη. 9.Σύνταξη σχεδίου γενικής διάταξης δικτύων υποδομής (ύδρευσης, αποχέτευσης, ηλεκτρικού, τηλεφώνου) σε κλίμακα 1:2000. Ο χάρτης αυτός αποτελεί τη βάση για την εκτίμηση του κόστους και τον προγραμματισμό των έργων υποδομής σύμφωνα με το Π.Δ/γμα (στοιχείο φακέλλο 5). 10.Έκθεση επεξηγηματική της ΠΜ. με στοιχεία συσχετισμού του αναλυτικού προγράμματος/σχεδίου και έλεγχος της υλοποίησης του προγράμματος μέσω του σχεδίου και των προβλεπομένων από το Π.Δ/γμα υποχρεώσεων του Οικ. Συν/σμού (παραχωρήσεις στον ΟΤΑ) (στοιχείο φακέλλου 7). .554. 14.Γ .ζ.3 Οικοδομικοί Συνεταιρισμοί ΙΙ.ΠΟΛΕΟΔΟΜΙΚΗ ΜΕΛΕΤΗ ΣΕ ΠΕΡΙΠΤΩΣΕΙΣ ΔΙΑΝΟΜΗΣ ΚΑΤΟΙΚΙΩΝ 1.Σύνταξη σκαριφημάτων με εναλλακτικές λύσεις γενικής πολεοδομικής οργάνωσης και μορφής του οικισμού και των κατοικιών βασισμένων στα προγραμματικά στοιχεία (στοιχείο φακέλλου 10.6), καθώς και σε χρονοδιάγραμμα ανάπτυξης του οικισμού με βάση δηλώσεις των μελών τους ως προς τις προθέσεις τους για ανοικοδόμηση. Στα σκαριφήματα αυτά θα επιλύεται και η σύνδεση της έκτασης με το οδικό δίκτυο της περιοχής με αναφορά προς τον χάρτη της ευρύτερης περιοχής (στοιχείο φακέλλου 10.3). 2.Παρουσίαση των παραπάνω στη Διοίκηση του ΟΣ με λήψη απόφασης σχετικά με την επιλογή της λύσης γενικής πολεοδομικής οργάνωσης και τις γενικές κατευθύνσεις του σχεδιασμού (στοιχείο φακέλου 1). 3.Σύνταξη λεπτομερούς πολεοδομικού προγράμματος (πολεοδομούμενο τμήμα, κοινόχρηστοι και κοινωφελείς χώροι, οικόπεδα δήμου/κοινότητας, οικόπεδα και σπίτια μελών), με βάση τις ανάγκες των μελών, όπως καθορίστηκαν, βάσει προειλημμένων αποφάσεων που θα αναφέρονται στο ιστορικό (στοιχ. φακέλλου 10.2), βάσει της διαδικασίας των παρ. 1 και 2 και της απόφασης τρόπου ανάπτυξης (στοιχεία φακέλου 10.6) 4.Καθορισμός πολεοδομικών αρχών οργάνωσης του χώρου. 5.Σύνταξη σχεδίου πολεοδομικής οργάνωσης του οικισμού σε κλίμακα 1:2000 (στοιχείο φακέλου 3. α)Πολεοδομούμενο τμήμα (χρήσεις και λειτουργίες) οργάνωση γειτονιών κατά τρόπο ανάπτυξης, οργάνωση κυκλοφοριακού δικτύου, και σύνδεσή του με την ευρύτερη περιοχή και με τυχόν γειτονικό σχέδιο, οργάνωση δικτύου πεζοδρόμων/πλατειών/παρασίνου, και όροι δόμησης. β)Μη πολεοδομούμενο τμήμα (χρήσεις γης , όροι και περιορισμοί δόμησης). 6.Σύνταξη προμελέτης τύπων κατοικιών σε κλίμακα 1:100, καθώς και του τρόπου συνδυασμού τους βάσει των αποφάσεων και των προγραμματικών μεγεθών, καθώς και των κατευθύνσεων της παρ. 2. 7.Παρουσίαση και έγκριση του πολεοδομικού σχεδίου και των τύπων κατοικιών στον ΟΣ. Επιλογή τύπου κατοικίας από τα μέλη σύμφωνα με τις ανάγκες τους και μέσα στα πλαίσια των προηγούμενων σχετικών αποφάσεων. 8.Σύνταξη λεπτομερούς ρυμοτομικού σχεδίου με διάγραμμα κάλυψης και υψομετρικές στάθμες σε κλίμακα 1:500 ή 1:1000. Περιεχόμενό του: όρια γειτονικών, κεντρική περιοχή με λεπτομερή ένδειξη κοινωφελών χώρων και εξυπηρετήσεων, οδικό δίκτυο, χώροι στάθμευσης, πεζόδρομοι, πλατείες, πράσινο, οιδόπεδα, διαγράμματα κάλυψης, υψομετρικές στάθμες, καθορισμός των βασικών επιπέδων από τα οποία εξαρτώνται οι στάθμες, ένδειξη μερίδων, τομείς συντελεστών δόμησης. Η μελέτη των τύπων κατοικίας και του ρυμοτομικού σχεδίου, πρέπει να τηρούν τις διατάξεις του ΓΟΚ και να αναφέρονται ρητά σε πιθανή ανάγκη ειδικών εξουσιοδοτήσεων. Στο ίδιο σχέδιο οριοθετείται η μη πολεοδομούμενη έκταση και καθορίζεται η χρήση της (στοιχείο φακέλου 4). 9.Σύνταξη πολεοδομικού κανονισμού, καθώς και όρων και περιορισμών δόμησης για το μη πολεοδομούμενο τμήμα (στοιχείο φακέλου 6). 10.Προμελέτη σε κλίμακα 1:200 ή και μεγαλύτερη των κοινοφελών κτιρίων και εξυπηρετήσεων εκτός από εκείνα τα κτίρια που είναι αρμοδιότητα δημοσίων φορέων (σχολεία, βρεφονηπιακοί σταθμοί κλ.π.), προκειμένου να καθοριστεί με περισσότερη ακρίβεια η μορφολογία τους, η θέση τους στο οικόπεδο και η γενική τους διάταξη. ΙΙ.Σύνταξη σχεδίου γενικής διάταξης δικτύων υποδομής (ύδρευσης, αποχέτευσης, ηλεκτρικού, τηλεφώνου) σε κλίμακα 1:2000. Ο χάρτης αυτός αποτελεί τη βάση για την εκτίμηση του κόστους και τον προγραμματισμό των έργων υποδομής σύμφωνα με το Π.Δ/γμα (στοιχείο φακέλου 5). 12.Έκθεση επεξηγηματική της ΠΜ με στοιχεία συσχετισμού του αναλυτικού προγράμματος/ σχεδίου και έλεγχος της υλοποίησης του προγράμματος μέσω του σχεδίου και των προβλεπομένων από το Π.Δ/γμα  υποχρεώσεων του Οικ. Συν/σμού (παραχωρήσεις στον ΟΤΑ) (στοιχείο φακέλου 7). ΙΙΙ.ΠΟΛΕΟΔΟΜΙΚΗ ΜΕΛΕΤΗ ΣΕ ΠΕΡΙΠΤΩΣΗ ΜΙΚΤΟΥ ΤΡΟΠΟΥ ΑΝΑΠΤΥΞΗΣ Σ’ αυτή την περίπτωση συνδιάζονται οι δύο προηγούμενοι τρόποι ανάπτυξης κι ακολουθούνται οι αντίστοιχες προδιαγραφές. Ο πολεοδομικός σχεδιασμός παίρνει υπόψη του τη δήλωση των μελών για ένταξη στην περίπτ. Ι ή ΙΙ (στοιχεία φακέλου 10.6) και ομαδοποιεί σε χωριστές γειτονιές τις επιλογές των δύο περιπτώσεων, (Μετά τη σελ. 208,404) Σελ. 208,405 Τεύχος ΙΑ-7-3 Σελ. 17 .555. Οικοδομικοί Συνεταιρισμοί 14.Γ.ζ.3 ΣΤΟΙΧΕΙΑ ΦΑΚΕΛΛΟΥ ΓΙΑ ΕΓΚΡΙΣΗ ΠΟΛΕΟΔΟΜΙΚΗΣ ΜΕΛΕΤΗΣ 1.Απόφαση του Οικ. Συν/σμού για τις γενικές κατευθύνσεις του σχεδιασμού με συνημμένο σκαρίφημα. 2.Απόφαση Οικ. Συν/σμού για την επιλογή τύπου κατοικίας και έγκριση του Πολεοδομικού Σχεδίου (μόνο για περίπτωση διανομής κατοικιών) 3.Χάρτης κλίμακας 1:2000-Πολεοδομικής οργάνωσης ή 1:1000 4.Χάρτης κλίμακας 1:500-Ρυμοτομικού σχεδίουοριοθέτησης μη πολεδομούμενου τμήματος/αντίγραφό του με διάταξη οικοπέδων (στην περίπτωση διανομής αυτοτελών οικοπέδων). 5.Χάρτης κλίμακας 1:2000 γενικής διάταξης δικτύων υποδομής. 6.Πολεοδομικός κανονισμός. 7.Έκθεση Επεξηγηματική. 8.Πρόγραμμα εφαρμογής της πολεοδομικής μελέτης (βλ. Ειδική Προδιαγραφή) που θα συνοδεύεται από αντίγραφο του ρυμοτομικού  με σαφή ένδειξη των τμημάτων που παραχωρούνται  στον  ΟΤΑ,  καθώς  και  από  απόφαση  Γεν. Συνέλευσης με το χρονοδιάγραμμα ανάπτυξης οικισμού. 9.Συμβολαιογραφικές πράξεις παραχωρήσεων στο ΟΤΑ. 10.Έκθεση Σκοπιμότητας και Απόφαση έγκρισης του καταστατικού Απόφαση Οικ. καταλληλότητας και της Έκθεσης που τη συνοδεύει ή αντίγραφο συγκεκριμένου ΓΠΣ ή ΖΟΕ. Στα παραπάνω περιλαμβάνονται τα ακόλουθα αναλυτικά στοιχεία: 10.1.Εγκεκριμένο καταστατικό. 10.2.Ιστορικό Συνεταιρισμού. 10.3.Στοιχεία Ευρύτερης περιοχής με χάρτη σε κλ.1:10.000 ή 1:25.000 10.4.Στοιχεία ιδιοκτησιακού καθεστώτος με χάρτη τοπογραφικό ή κτηματογραφικό κλ. 1:500 ή 1:1000 και πρόσφατα πιστοποιητικά μεταγραφής από το αρμόδιο Υποθηκοφυλακείο και συμβόλαια. 10.5.Στοιχεία εδαφομορφολογίας και χρήσεων γης της έκτασης του Ο.Σ. με χάρτη κλ. 1:2000 ή 1:5000. 10.6.Απόφαση Γ.Σ. για τον τρόπο οικιστικής ανάπτυξης το είδος και μέγεθος συνεταιριστικής μερίδας, τα ολικά προγραμματικά μεγέθη και τον κατ' αρχή συντελεστή δόμησης. Σελ. 208, 406 Τεύχος ΙΑ–7–3 Σελ. 18 10.7.Γνωμοδότηση της αρμόδιας Υπηρεσίας του Υπ. Γεωργίας σχετικά με τη δυνατότητα οικιστικής αξιοποίησης της έκτασης του Ο.Σ. σε σχέση με τις διατάξεις του Νόμ. 998/79 συνοδευομένη από διάγραμμα κατάλληλης κλίμακας. 10.8.Γνωμοδότηση για την οικιστική αξιοποίηση της έκτασης από την αρμόδια Αρχαιολογική Υπηρεσία. 10.9.Γνωμοδότηση του οικείου ΟΤΑ μέσα στα διοικητικά όρια του οποίου βρίσκεται η έκταση του Ο.Σ., 10.10.Στοιχεία εδαφικής καταλληλότητας. Τα στοιχεία 10, 10.1, έως 10.9 παρέχονται στον μελετητή από τον Οικοδομικό Συνεταιρισμό. ΕΙΔΙΚΗ ΠΡΟΔΙΑΓΡΑΦΗ ΓΙΑ ΤΟ ΠΡΟΓΡΑΜΜΑ ΕΦΑΡΜΟΓΗΣ ΤΗΣ ΠΜ. ΚΑΙ ΚΑΤΑΣΚΕΥΗΣ ΤΩΝ ΕΡΓΩΝ ΤΕΧΝΙΚΗΣ ΥΠΟΔΟΜΗΣ (στοιχείο φακέλλου-8-) -Περιγραφή των εκτάσεων που θα παραχωρηθούν με συμβολαιογραφική πράξη στον οικείο ΟΤΑ, χωρίς αντάλλαγμα των κοινόχρηστων και κοινοφελών χώρων σε ποσοστό τουλάχιστον 30-40% της έκτασης του Ο.Σ. καθώς και του τμήματος οικοδομήσιμης γης. (5% πολεοδομούμενης έκτασης). -Χρονοδιάγραμμα της εφαρμογής του σχεδίου στο έδαφος καθώς και του προγράμματος των έργων τεχνικής υποδομής κατά φάσεις και στάδια (ύδρευση, αποχέτευση, ΔΕΗ, ΟΤΕ, κλπ) σύμφωνα με τους χρονικούς προσδιορισμούς του νέου Π.Δ/τος. -Χρονοδιάγραμμα κατασκευής έργων ανωδομής (σε περιπτώσεις διανομής κατοικιών). -Εκτίμηση κόστους και τρόπος χρηματοδότησης έργων υποδομής και ανωδομής. -Ανάπτυξη και περιγραφή στην περίπτωση που ο ΟΣ. συνάπτει συμβάσεις με τον οικείο ΟΤΑ ή άλλους φορείς (π.χ. ΔΕΠΟΣ) για την οικιστική αξιοποίηση της περιοχής του. .556. 14.Γ .ζ.3 Οικοδομικοί Συνεταιρισμοί 